Parallelt med sitt virke som frilans trommeslager i pop/rock-segmentet har hun de siste årene vært aktiv i scenekunstfeltet. Hun har et årelangt samarbeid med samtidsdanser Marianne Kjærsund gjennom duoprosjektet KjærNe Duo og ensemblet Groove. Hun har også medvirket i teateroppsetninger ved Agder teater, Nationaltheatret, Oslo Nye Teater, Det Norske Teater og Riksteatret.